ווריק דייוויס

ווריק אשלי דייוויס (באנגלית: Warwick Ashley Davis; נולד ב-3 בפברואר 1970) הוא שחקן אנגלי. התפרסם ככוכב סדרת סרטי האימה "לפרקון" ובסרטים "ווילו והנסיכה", "סיפורי נרניה: הנסיך כספיאן" ו"מלחמת הכוכבים - פרק 6: שובו של הג'דיי". שיחק בכל שבעת "סרטי הארי פוטר" בתפקידי המורה ללחשים פרופסור פליטיק וגריפהוק (גובלין). דייוויס נולד וגדל בעיירה אפסום שבמחוז סארי, דרום-מזרח אנגליה. הוא נולד עם לקות גמדות. התחיל את הקריירה שלו כבר בגיל 13 כשהתקבל לתפקיד וויקט בן שבט האיווק בסרט ההרפתקאות שובר הקופות "מלחמת הכוכבים - פרק 6: שובו של הג'דיי", המשיך עם התפקיד גם בשתי הפקות טלוויזיה מוצלחות "איווקס: שיירת האומץ" ו"איווקס: הקרב על אנדור". דייוויס התפרסם לראשונה בתפקיד גדול בשנת 1988 בפנטזיה של רון הווארד וג'ורג' לוקאס "ווילו והנסיכה", בסרט גילם את תפקיד הגמד טוב הלב ווילו המגן על התינוקת אלורה דאנן, העתידה להפוך לנסיכה. בזכות התפקיד נחשב דייוויס באותה התקופה לשחקן הנמוך המוביל והמפורסם בעולם. השתתף בתפקיד גדול בסדרת הפנטזיה "דברי ימי נרניה" בעונות "הנסיך כספיאן" ו"המסע בדורך השחר". בשנת 1993 כיכב דייוויס בקומדיית האימה "לפרקון" בתפקיד הראשי בתור הלפרקון הרצחני, לצידה של ג'ניפר אניסטון, באחת מהופעותיה הקולנועיות המוקדמות. הסרט לא הצליח מבחינת ביקורתית אך בכל זאת זכה לחמישה סרטי המשך בהם לוהק לתפקיד הראשי. השתתף לאחר מכן בארבעה פרקים בסדרת היוקרה "הממלכה העשירית" בתפקיד הגמד אקרון ובהפקה המבוססת על המעשייה "שלגיה ושבעת הגמדים". בשנת 2001 הופיע בפנטזיה הספרותית שוברת הקופות "הארי פוטר ואבן החכמים" וגילם את הדמות הספרותית של המורה ללימוד לחשים פרופסור פליטיק. את הדמות גילם דייוויס במשך כל שבעת סרטי ההמשך של סדרת סרטי "הארי פוטר". בנוסף גילם בסדרה גם את דמותו של הגובלין גריפהוק. סרטים נוספים בהם התפרסם היו "סיפורי נרניה: הנסיך כספיאן" בתור הגמד השחור ניקבריק ממלכת נרניה, העיבוד הקולנועי לספר "מדריך הטרמפיסט לגלקסיה" בתור הרובוט הדיכאוני מרווין והדרמה המוזיקלית "ריי". דייוויס פגש את אשתו השחקנית סמנתה דייוויס, גם היא בעלת לקות גמדות על סט הסרט "ווילו והנסיכה". בנם הראשון שנולד ב-1991 נפטר זמן קצר לאחר הלידה. ב-1997 נולדה בתם אנבל וב-2003 נולד בנם הריסון ובדומה להוריהם שניהם סובלים גם כן מלקות גמדות. מלחמת הכוכבים - פרק 6: שובו של הג'דיי (1983) המבוך (1986) ווילו והנסיכה (1988) לפרקון (1993) לפרקון 2 (1994) לפרקון 3 (1995) לפרקון 4: בחלל (1996) הנסיך ואלינט (1997) מלחמת הכוכבים - פרק 1: אימת הפנטום (1999) לפרקון: בשכונה (2000) שלגיה: היפה מכולם (2001) - סרט טלוויזיה הארי פוטר ואבן החכמים (2001) הארי פוטר וחדר הסודות (2002) לפרקון: בחזרה לשכונה (2003) ריי (2004) הארי פוטר והאסיר מאזקבאן (2004) מדריך הטרמפיסט לגלקסיה (2005) הארי פוטר וגביע האש (2005) הארי פוטר ומסדר עוף החול (2007) סיפורי נרניה: הנסיך כספיאן (2008) הארי פוטר והנסיך חצוי-הדם (2009) הארי פוטר ואוצרות המוות חלק 1 (2010) הארי פוטר ואוצרות המוות חלק 2 (2011) ג'ק קוטל הענקים (2012) איווקס: שיירת האומץ (1984) איווקס: הקרב על אנדור (1985) דברי ימי נרניה (1989) הממלכה העשירית (2000) שלגייה (2001) החיים קצרים מדי (2011) דוקטור הו (2013) ווילו והנסיכה (2022 - הווה) מדיה וקבצים בנושא ווריק דייוויס בוויקישיתוף אתר האינטרנט הרשמי של ווריק דייוויס ווריק דייוויס, ברשת החברתית אקס (טוויטר) ווריק דייוויס, במסד הנתונים הקולנועיים IMDb (באנגלית) ווריק דייוויס, באתר "אידיבי", מאגר הידע העברי לקולנוע ישראלי ועולמי ווריק דייוויס, באתר AllMovie (באנגלית) ווריק דייוויס, באתר Rotten Tomatoes (באנגלית) ווריק דייוויס, במסד הנתונים הקולנועיים KinoPoisk (ברוסית) ווריק דייוויס, באתר MusicBrainz (באנגלית)